বিকিনি সুন্দরীদের মাঝে হকিং! ফাঁস হল ছবি, বিজ্ঞানীর কুকীর্তি দেখে হতবাক বিশ্ব

ওয়েব ডেস্ক: বিকিনি পরিহিতা দুই তরুণীর মাঝে গা এলিয়ে বসে রয়েছেন জগদ্বিখ্যাত বিজ্ঞানী স্টিফেন হকিং (Stephen Hawking)! এখন তিনি পার্থিব জগতে নেই ঠিকই, কিন্তু তাঁর বেশ কিছু কুকীর্তির ছবি এবার ফাঁস হচ্ছে নেট দুনিয়ায়। ‘এপস্টিন ফাইলস’-এর (Epstein Files) সদ্যপ্রকাশিত নথিতে এই একটি ছবি প্রকাশ্যে আসতেই নতুন করে বিতর্কের ঝড় উঠেছে। ছবিটি ঘিরে বিভিন্ন মহলে জল্পনা শুরু হলেও এবার বিষয়টি নিয়ে মুখ খুলেছে বিজ্ঞানীর পরিবার।

সম্প্রতি মার্কিন বিচার বিভাগের তরফে যৌন অপরাধী জেফ্রি এপস্টিন (Jeffrey Epstein) সংক্রান্ত একাধিক নথি প্রকাশ করা হয়েছে। সেই নথিতেই হকিংয়ের একটি পুরনো ছবির হদিশ মিলেছে। ছবিতে দেখা যাচ্ছে, সুইমিং পুলের ধারে দুই বিকিনি পরিহিতা তরুণীর মাঝে বসে রয়েছেন তিনি, হাতে একটি পানীয়ের গ্লাস।

আরও পড়ুন: ইজরায়েলে শান্তি প্রতিষ্ঠায় ভারতের পাশে থাকার প্রতিশ্রুতি দিয়ে সন্ত্রাসবাদ প্রশ্নে কড়া বার্তা মোদির

সূত্রের খবর, ২০০৬ সালে এপস্টিনের কুখ্যাত ব্যক্তিগত দ্বীপ লিটল সেন্ট জেমসে (Little Saint James) একটি আন্তর্জাতিক বিজ্ঞান সম্মেলন অনুষ্ঠিত হয়েছিল। ওই সম্মেলনে বিশ্বের বিভিন্ন প্রান্ত থেকে মোট ২১ জন বিজ্ঞানী আমন্ত্রিত ছিলেন। তাঁদের মধ্যেই ছিলেন স্টিফেন হকিং। সংশ্লিষ্ট ছবিটি সেই সময়েই তোলা বলে জানা যাচ্ছে।

ছবিটি প্রকাশ্যে আসার পর থেকেই সোশ্যাল মিডিয়ায় শুরু হয় বিতর্ক ও সমালোচনা। তবে পরিস্থিতি ঘোলাটে হতেই বিজ্ঞানীর পরিবার বিষয়টি স্পষ্ট করে দিয়েছে। ব্রিটিশ সংবাদমাধ্যমে দেওয়া এক সাক্ষাৎকারে পরিবারের এক সদস্য জানান, ছবিতে থাকা দুই তরুণী আসলে হকিংয়ের দীর্ঘদিনের আয়া ছিলেন। পাশপাশি ছবিটিকে ঘিরে যে ধরনের ইঙ্গিত দেওয়া হচ্ছে, তা সম্পূর্ণ ভিত্তিহীন বলে দাবি করেছে বিজ্ঞানীর পরিবার।